GiliGold/VAD_KnessetCorpus huggingface dataset:
אסי מסינג: - - ובכל זאת, גיבשנו הסדר, שהוא הסדר שמבוסס על שורה של איזונים, שבמסגרתם אנחנו מבינים את הצורך והקשיים שנוצרים כתוצאה ממקרים כמו שתיארתי, שבמסגרתם שנים רבות - -
חיים כץ: היא היתה 40 שנה שותפה.
חיים כץ: עכשיו יש לו בת זוג חדשה.
חיים כץ: היא היתה 30 שנה ויש לו בת זוג חדשה שהיא 10 שנים - -
אסי מסינג: הן שתיהן יתחלקו בקצבת השארים.
חיים כץ: חצי חצי?
אסי מסינג: לא חצי חצי.
אסי מסינג: מה שיקרה - -
חיים כץ: אבל היא, לצורך הענין, צברה אני לא יודע כמה אחוז.
חיים כץ: הוא עובד 40 שנה.
אסי מסינג: אני אסביר את המוצע: בכל מקרה, בת הזוג הגרושה, נקרא לזה "הגרושה" לצורך הענין, בשביל הפשטות, "הגרושה" ו"החדשה".
אסי מסינג: הגרושה לא יכולה לקבל יותר ממחצית קצבת השארים.
אסי מסינג: זה המקסימום שהיא יכולה לקבל מכיוון שאנחנו נשענים על כך שהיא ממילא לא היתה יכולה לקבל יותר ממחצית מקצבת הזקנה.
אסי מסינג: זה המקסימום - -
חיים כץ: אבל בשארים היא היתה מקבלת 42%.
אסי מסינג: לא - -
חיים כץ: מה לא? 60% מה-70.
יעקב מרגי: חותכים על 40.
אסי מסינג: לכן, מה שאנחנו מציעים כרגע זה לחלק את שיעור הקצבה - -
חיים כץ: גם אם היא היתה 40 שנה ויש לו כלה חדשה שנה?
אסי מסינג: לא, לאט לאט.
אסי מסינג: קודם כל, בא ננסה להבין על מה אנחנו מדברים כרגע, האם אנחנו מדברים על שארי גמלאי או שארי מבוטח.
חיים כץ: שארי נפטר.
אסי מסינג: אבל גמלאי או מבוטח?
אסי מסינג: הוא נפטר כמבוטח?
אסי מסינג: אז בא נדבר קודם כל המבוטח: ההסדר של המבוטח היה ההסדר הנוקשה יותר מבחינה תפיסתית, מכיוון שמדובר בגדול ברמה הפשוטה, ברמה הביטוחית, אדם מבטח את עצמו כמו ביטוח ריסק, לצורך העניין, מדי חודש בחודשו, לצורך קבלת קצבת שארים.
אסי מסינג: ולכן, אם הביטוח הזה נמשך שנים רבות לאחר הגירושין או מספיק לאחר הגירושין, יש לזה איזה קושי, בכל זאת, לשמור את מצבה של הגרושה כבעלת זכאות.
חיים כץ: היה הסכם גירושין שמקנה לה 50% מהפנסיה שלו כשהוא יגיע לגיל פרישה.
חיים כץ: הלך לעולמו, מה קורה?
אסי מסינג: לכן, אני אומר: מנגד, יש את האינטרס שלה לקבלת קצבת הזקנה, מה שהיא חשבה שהיא תקבל כשהוא יפרוש לזקנה.
חיים כץ: היא ויתר על חצי מהבית בשביל זה.
אסי מסינג: לכן, מה שאנחנו הצענו במסגרת ההצעה כאן זה שהיא תתחיל לקבל חלק מהקצבה, שתכף אני אסביר איך מחשבים אותו, במועד שבו הוא היה אמור להגיע לגיל זקנה - -
חיים כץ: ואם היא רוצה קודם עם קנס, 5 שנים לפני?
אסי מסינג: בקצבת שארים אין - -
חיים כץ: הוא נפטר.
אסי מסינג: בקצבת שארים אין ענין - -
חיים כץ: נכון, אבל יש לה אופציה.
אסי מסינג: לא היתה אמורה להיות לה ציפייה לגבי קבלת הכנסה לפני המועד שבו הוא היה אמור לצאת לזקנה מכיוון שהם התנתקו.
אסי מסינג: כמו שהיא לא מקבלת ממנו את השכר, היא גם לא היתה אמורה לקבל חליף שכר כל שהוא לפני המועד שבו הוא יגיע לזקנה.